CELEX: 32011D0403
Language: bg
Date: 2011-07-07 00:00:00
Title: 2011/403/ЕС: Решение за изпълнение на Комисията от 7 юли 2011 година за изменение на приложения II и III към Решение 2010/221/ЕС по отношение на оттеглянето на програма за ликвидиране на бактериалната бъбречна болест за Великобритания и одобрението на програма за надзор по отношение на ostreid herpesvirus 1 μνаr за Гърнзи (нотифицирано под номер C(2011) 4770)  Текст от значение за ЕИП

8.7.2011   
            
            
               BG
            
            
               Официален вестник на Европейския съюз
            
            
               L 180/47
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 7 юли 2011 година
   за изменение на приложения II и III към Решение 2010/221/ЕС по отношение на оттеглянето на програма за ликвидиране на бактериалната бъбречна болест за Великобритания и одобрението на програма за надзор по отношение на ostreid herpesvirus 1 μνаr за Гърнзи
   (нотифицирано под номер C(2011) 4770)
   (текст от значение за ЕИП)
   (2011/403/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 43, параграф 2 от нея,
   като има предвид, че:
   
               (1)
            
            
               Съгласно Решение 2010/221/ЕС на Комисията от 15 април 2010 г. за одобряване на национални мерки за ограничаване на въздействието на някои болести по аквакултурите и дивите водни животни в съответствие с член 43 от Директива 2006/88/ЕО на Съвета (2) определени държави-членки могат да наложат ограничения върху пускането на пазара и вноса на пратки с тези животни, за да се предотврати внасянето на някои болести на тяхната територия, при условие че са доказали, че територията им или някои обособени части от нея са свободни от тези болести или при условие че са въвели програма за ликвидиране или надзор с цел постигане на такъв статут.
            
         
               (2)
            
            
               В списъка в приложение II към Решение 2010/221/ЕС понастоящем е включена територията на Великобритания като съставна част от територията от Обединеното кралство, разполагаща с одобрена програма за ликвидиране на бактериалната бъбречна болест (BKD).
            
         
               (3)
            
            
               Обединеното кралство уведоми за намерението си да оттегли тази програма за ликвидиране. След обстойна преоценка на мерките, предприети от посочената държава-членка за борба с бактериалната бъбречна болест във Великобритания, се стигна до заключението, че повече не е целесъобразно да се прилагат ограничения за движението на пратки с някои аквакултури към територията на Обединеното кралство, както е предвидено в посочената програма. Вследствие на това Великобритания следва да бъде извадена от списъка с територии, разполагащи с одобрени програми за ликвидиране на бактериалната бъбречна болест, установен в приложение II към Решение 2010/221/ЕС.
            
         
               (4)
            
            
               В списъка в приложение III към Решение 2010/221/ЕС понастоящем са включени части от териториите на Великобритания и Северна Ирландия, като съставни части от територията на Обединеното кралство, разполагащи с одобрена програма за надзор по отношение на ostreid herpesvirus 1 μνаr (OsHV-1 μνаr). Обединеното кралство сега представи и програма за надзор по отношение на OsHV-1 μνаr за територията на Гърнзи. Целта на тази програма за надзор е да се покаже, че териториите на Гърнзи, на които не е открит OsHV-1 μνаr, са свободни от този вирус, и да се предотврати внасянето му на тези територии. Посочената програма за надзор отговаря по своето съдържание на вече одобрените програми за надзор, включени в списъка в приложение III към Решение 2010/221/ЕС.
            
         
               (5)
            
            
               През последните две години не е установена повишена смъртност във фермите и районите за повторно полагане, в които се отглеждат тихоокеански стриди в Гърнзи. Според информация, предоставена от Обединеното кралство, от април 2010 г. насам стопанските субекти, които оперират с тихоокеански стриди, са въвели доброволна забрана за движение на тихоокеански стриди към територията на Гърнзи. От тази информация може да се заключи, че Гърнзи е територия, свободна от OsHV-1 μνаr. Ограничаването на придвижването с цел опазване здравето на тихоокеанските стриди на посочената територия следва да бъде одобрено.
            
         
               (6)
            
            
               Програмата за надзор, отнасяща се до Гърнзи, следва да бъде съответно одобрена, а Гърнзи следва да бъде включен в списъка, установен в приложение III към Решение 2010/221/ЕС.
            
         
               (7)
            
            
               Поради това Решение 2010/221/ЕС следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения II и III към Решение 2010/221/ЕС се заменят с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 7 юли 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 328, 24.11.2006 г., стр. 14.
   
      (2)  ОВ L 98, 20.4.2010 г., стр. 7.
   
      ПРИЛОЖЕНИЕ
      „
            ПРИЛОЖЕНИЕ II
            
               Държави-членки и части от тях с програми за ликвидиране на определени болести по аквакултурите, в които в съответствие с член 43, параграф 2 от Директива 2006/88/ЕО е одобрено прилагането на национални мерки за борба с тези болести
            
            
                        Болест
                     
                     
                        Държава-членка
                     
                     
                        Код
                     
                     
                        Географски обхват на територията с одобрени национални мерки
                     
                  
                        Бактериална бъбречна болест (BKD)
                     
                     
                        Финландия
                     
                     
                        FI
                     
                     
                        Континенталните части от територията
                     
                  
                        Швеция
                     
                     
                        SE
                     
                     
                        Континенталните части от територията
                     
                  
                        Вирус на инфекциозната панкреатична некроза (IPN)
                     
                     
                        Швеция
                     
                     
                        SE
                     
                     
                        Крайбрежните части от територията
                     
                  
         
            ПРИЛОЖЕНИЕ III
            
               Държави-членки и територии с програми за надзор на ostreid herpesvirus 1 μνаr (OsHV-1 μνаr), в които в съответствие с член 43, параграф 2 от Директива 2006/88/ЕО е одобрено прилагането на национални мерки за борба с тази болест
            
            
                        Болест
                     
                     
                        Държава-членка
                     
                     
                        Код
                     
                     
                        Географски обхват на териториите с одобрени национални мерки (държави-членки, зони и отделни части)
                     
                  
                        Ostreid herpesvirus 1 μνаr (OsHV-1 μνаr)
                     
                     
                        Ирландия
                     
                     
                        IE
                     
                     
                        Част 1: Заливите Sheephaven и Gweedore.
                        Част 2: Заливът Gweebara.
                        Част 3: Заливите Drumcliff, Killala, Broadhaven и Blacksod.
                        Част 4: Заливите Ballinakill и Streamstown.
                        Част 5: Заливите Bertraghboy и Galway.
                        Част 6: Устието на река Shannon и заливите Poulnasharry, Askeaton и Ballylongford.
                        Част 7: Заливът Kenmare.
                        Част 8: Заливът Dunmanus.
                        Част 9: Заливите Kinsale и Oysterhaven.
                     
                  
                        Обединеното кралство
                     
                     
                        UK
                     
                     
                        Територията на Великобритания, с изключение на залива Whitestable, Kent.
                        Територията на Северна Ирландия, с изключение на залива Killough, Lough Foyle и Carlington Lough.
                        Територията на Гърнзи.
                     
                  “